Here is a page extracted from Wikipedia that may contain CSS, HTML, and a lot of unformatted text.

Title: Alemán stándard
Content: Iste articlo fa referencia a l'alemán stándard, ta atros usos se veiga alto alemán.

L'alemán stándard (en alemán Standarddeutsch, coloquialment tamién dito Hochdeutsch) ye a variedat stándard de l'alemán emplegada en contextos formals y en a comunicación entre as diferents arias dialectals d'as luengas altochermanicas.

O Rat für deutsche Rechtschreibung (o Consello ta a Ortografía Alemana) ye l'organismo internacional encargau de fixar a ortografía y a puntuación de l'alemán. Iste organismo tien representación d'os diferents países con mayorías y minorías chermanofonas y encara que o suyo stándard no ye d'uso obligatorio en a vida diaria, si que'n ye ta as institucions oficials, incluyindo as escuelas.

Ta a pronunciación no bi ha garra stándard oficial regulau, pero si que existe de facto una traza stándard de pronunciar que se fa servir en os rechistros mas cultos, asinas como en l'amostranza y que deriva de l'alemán charrau en Hannover.

L'adherencia a istos stándards de personas individuals y interpresas, incluyindo os medios de comunicación escritos y audiovisuals, ye voluntaria, pero ye muit estendillada.

D'atra man, existen tamién stándards rechionals especificos como l'alemán stándard suizo y l'alemán austriaco.

Standard